
FUNDAȚIA INNOCORE

NOTĂ DE FUNDAMENTARE
la propunerea de Hotărâre al Consiliului Director nr.6


Preambul:

Fundația are ca scop principal sprijinirea inovării, cercetării, a transferului tehnologic și a antreprenoriatului la nivelul Regiunii Nord-Vest, prin dezvoltarea ecosistemului de inovare și cercetare la nivel regional, susținerea, intermedierea, transferul de cunoaștere și tehnologie destinat IMM-urilor, precum și asigurarea suportului necesar în vederea dezvoltării competențelor IMM-urilor din regiune pentru specializare inteligentă, tranziție industrială și antreprenorială, acestea reprezentând componente esențiale pentru asigurarea unei dezvoltări regionale sustenabile. În plus, scopul fundației este acela de a implementa proiecte/investiții cu valoare adăugată mare în Regiunea de Nord-Vest pentru a susține locuri de muncă cu un nivel de remunerare adecvat al forței de muncă.

Starea de drept:

Statutul Fundației INNOCORE, la care ADR Nord-Vest este unic membru fondator, persoană juridică de drept privat fără scop patrimonial, înscrisă în Registrul asociațiilor și fundațiilor, conform hotărârii civile nr. 13147/2026, prevede la art. 25: 
(1) Consiliul Director se convoacă de către Președinte sau de către o treime din membrii săi.
(2) Președintele poate convoca Consiliul Director și ca urmare a propunerii Directorului executiv.
(3) Convocarea se face cu cel puțin 5 zile înainte de data întrunirii și va conține ziua, ora, locul întrunirii, precum și ordinea de zi, care este propusă de către Președinte sau membrii care convoacă ședința.

Starea de fapt:
Având în vedere necesitatea operaționalizării și asigurării unui cadru organizațional și funcțional coerent pentru desfășurarea activității Fundației INNOCORE, au fost elaborate următoarele documente și instrumente de organizare, fiecare având un rol distinct în asigurarea funcționării eficiente a Fundației:
· Regulamentul de Organizare și Funcționare (ROF) a fost elaborat pentru reglementarea atribuțiilor, responsabilităților și competențelor structurilor și funcțiilor din cadrul Fundației, precum și pentru stabilirea cadrului de desfășurare și coordonare a activităților;
Toate aceste documente sunt obsolut necesare pentru a transpune în mod transparent următoarele informații:
· structura fundației, stabilind ierarhia, rolurile angajaților și canalele de comunicare,
· atribuțiile fiecărei structuri pentru ca organizația să funcționeze legal și eficient,
· detalierea instrumentului de management financiar care stabilește limitele minime și maxime de plată pentru fiecare post în funcție de complexitate, responsabilitate și vechime.

Regulamentul de Organizare și Funcționare este corelat cu Structura organizatorică, precum și cu Statul de funcții.

Concluzie:  
Se supune Consiliului Director al Fundației INNOCORE aprobarea Organigramei, al ROF, a Statului de funcții, precum și Grila de salarizare, cu aplicabilitate de la data de .........................................



